Markaziy bankning Iqtisodiyotning bazaviy tarmoqlarini moliyalashtirish bo‘yicha tijorat banklari faoliyatini monitoring qilish departamenti direktori lavozimida ishlab kelayotgan Zafar Azimov Sanoatqurilishbank boshqaruvi raisi o‘rinbosari lavozimiga munosib ko‘rilmoqda. Bank va mijoz Telegram-kanali tarqatgan xabarga ko‘ra, Azimov nomzodi Prezident maslahatchisi U.Ismoilov tomonidan ma’qullangan. ​ «Shuningdek, bugungi kunda Markaziy bank Raisining so‘nggi tayinlangan o‘rinbosarlari ham ushbu muassasa departament direktorlari lavozimida ishlab kelgan», — deb ta’kidlanadi axborotda​. Eslatib o‘tamiz, ​avval Ipoteka bank boshqaruvi raisligiga ham Markaziy bank raisi o‘rinbosari lavozimida ishlagan Shuhrat Atabayev ​tayinlangan edi.